CELEX: 62008CN0566
Language: mt
Date: 2008-12-22 00:00:00
Title: Kawża C-566/08: Rikors ippreżentat fit- 22 ta' Diċembru 2008 — Il-Parlament Ewropew vs Il-Kunsill tal-Unjoni Ewropea

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/37
            
         Rikors ippreżentat fit-22 ta' Diċembru 2008 — Il-Parlament Ewropew vs Il-Kunsill tal-Unjoni Ewropea
   (Kawża C-566/08)
   (2009/C 44/63)
   Lingwa tal-kawża: Il-Franċiż
   Partijiet
   
      Rikorrent: Il-Parlament Ewropew (rappreżentanti: R. Passos, G. Mazzini u D. Gauci, aġenti)
   
      Konvenut: Il-Kunsill tal-Unjoni Ewropea
   Talbiet
   
               —
            
            
               tannulla d-Deċiżjoni tal-Kunsill 2008/780/KE, tad-29 ta' Settembru 2008, dwar il-konklużjoni, f'isem il-Komunità Ewropea, tal-Ftehim tas-Sajd fin-Nofsinhar tal-Oċean Indjan (1), minħabba ksur tat-Trattat KE;
            
         
               —
            
            
               tikkundanna lill-Kunsill għall-ispejjeż.
            
         Motivi u argumenti prinċipali
   Insostenn tar-rikors tiegħu, il-Parlament Ewropew jinvoka motiv wieħed fondat fuq il-bażi legali żbaljata tad-deċiżjoni kkontestata. Skont ir-rikorrent, jirriżulta fil-fatt b'mod ċar, kemm mill-interpretazzjoni tal-Artikolu 300 KE, kif ukoll mill-kontenut tal-akkordju inkwistjoni f'din il-kawża, li dan tal-aħħar jaqa' taħt il-kategorija ta' akkordju li jistabbilixxi struttura istituzzjonali speċifika billi jorganizza proċeduri ta' kooperazzjoni. Konsegwentement, id-deċiżjoni ikkontestata kellha tiġi adottata abbażi tal-Artikolu 37 KE, flimkien mal-ewwel sentenza tal-ewwel inċiż tal-Artikolu 300(2) u t-tieni inċiż tal-Artikolu 300(3) KE — li jipprovdi għal proċedura ta' kunsens tal-Parlament Ewropew —, u mhux abbażi tal-Artikolu 37 KE, flimkien mal-ewwel sentenza tal-ewwel inċiż tal-Artikolu 300(2) u l-ewwel inċiż tal-Artikolu 300(3) KE, li jipprovdi għal sempliċi konsultazzjoni ma' din l-istituzzjoni.
   
      (1)  ĠU L 268, p. 27.